CELEX: 62010CN0149
Language: mt
Date: 2010-03-29 00:00:00
Title: Kawża C-149/10: Talba għal deċiżjoni preliminari mressqa minn Dioikitiko Efeteio Thessalonikis (il-Greċja) fid- 29 ta’ Marzu 2010 — Zoi Chatzi vs Ypourgos Oikonomikon

5.6.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 148/20
            
         Talba għal deċiżjoni preliminari mressqa minn Dioikitiko Efeteio Thessalonikis (il-Greċja) fid-29 ta’ Marzu 2010 — Zoi Chatzi vs Ypourgos Oikonomikon
   (Kawża C-149/10)
   2010/C 148/30
   Lingwa tal-kawża: il-Grieg
   
      Qorti tar-rinviju
   
   Dioikitiko Efeteio Thessalonikis (il-Greċja).
   
      Partijiet fil-kawża prinċipali
   
   
      Rikorrenti: Zoi Chatzi.
   
      Konvenuta: Ypourgos Oikonomikon.
   
      Domandi preliminari
   
   
               (1)
            
            
               Huwa possibbli li jiġi dedott mill-Klawżola 2.1 tad-Direttiva 96/34/KE — tal-Kunsill, tat-3 ta’ Ġunju 1996, dwar il-ftehim qafas fuq il-leave tal-ġenituri konkluż mill-UNICE, CEEP u ta’ ETUC — interpretat flimkien mal-Artikolu 24 tal-Karta tad-Drittijiet Fundamentali tal-Unjoni Ewropea, dwar id-drittijet tat-tfal, kif ukoll mit-titjib fil-livell tal-ħarsien tal-imsemmija drittijiet miġjub mill-Karta tad-Drittijiet Fundamentali, li tistabbilixxi wkoll dritt għal leave parentali, b’mod li l-għoti ta’ leave parentali wieħed f’każ ta’ twelid ta’ tewmin jikkostitwixxi ksur tal-Artikolu 21 tal-Karta tad-Drittijiet Fundamentali tal-Unjoni Ewropea, minħabba diskriminazzjoni bbażata fuq it-twelid u minħabba restrizzjoni tad-drittijiet tat-tfal tewmin li mhijiex permessa bil-prinċipju ta’ proporzjonalità?
            
         
               (2)
            
            
               Fil-każ ta’ tweġiba negattiva għad-domanda preċedenti: il-kelma “twelid” fil-Klawżola 2.1 tad-Direttiva 96/34/KE timplika li l-għoti ta’ dritt doppju għall-ġeneturi li jaħdmu u li jingħatalhom l-leave parentali minħabba t-tqala tat-tewmin huwa r-riżultat tat-twelid suċċessiv taż-żewġt itfal (tewmin)? Jew timplika li l-leave parentali jingħata għal twelid, irrispettivament min-numru ta’ tfal imwielda mit-tqala, mingħajr ma’ dan il-fatt jikser l-ugwaljanza legali tal-Artikolu 20 tal-Karta?